Den Vest-Sjællandske Avis, 1821-04-21
Nyeste Post-Efterretninger. Der gives en philosophisk Grund, som giør det høist sandsynligt, at det Tyrkiske Riges Undergang er nær forestaaende; den ligger Amerikas Fremskridt til Cultur og Uafhængighed. Man maae nemlig betragte Tyrkernes Jnvasion i Europa, som en af de for den øieblikkelige Cultur skadelige Begivenheder; men som Forsynet har formodentlig tilladt, for derved at befordre en større Cultur paa Jorden; thi da denne barbariske Nation bemægtigede sig Ægypten, Palæstina, lille Asien og de Græske Lande i Europa, saa afskar den det øvrige Europa fra al Handelsforbindelse med Ostindien, eller gjorde den i det mindste saa besværlig for det, at den blev derved den mægtigste Drivestæder for det vestlige Europas Beboere, til at bestræbe sig for at opdage Seilladsen omkring Afrika til Ostindien, hvorved Veien til Amerikas Opdagelse blev tillige banet. Nu derimod, da Amerikas Opdagelse er fuldendet, og dets Cultur og Uafhængig hed betrygget, saa synes den Grund at falde bort som hidintil har gjort det begribeligt, hvorfore de Lande, som i Oldtiden vare meest berømte ved deres Cultur, skulle saalænge forblive i et saa raat og barbarisk Folks Hænder som Tyrkernes, og det er derfore rimeligt, at Tiden maae nærme sig til det Tyrkiske Riges Fald. Om imidlertid det Oprør, som er udbrudt i Moldau og Wallachiet vil strax og dennegang have denne lykkelige Begivenhed til Følge, maa ansees for høist tvivlsomt. Den Russiske Keiser har ikke givet dette Foretagende sit Biefald og paa hans Biefald vil dog dets heldige Udfald allene beroe. Grækerne længes vel i høi Grad efter deres Friehed; men de ere et i lang Tid underkuet Folk, hvis Mod er knækket og trænger til at oplives; de ere adspredede overalt i det Tyrkiske Rige; Tyrkerne have Vaaben magten i deres Hænder og Grækerne kunne let blive et Offer for deres Hævn. Tyrkiet er vel en i en høi Grad desorganiseret Stat; men det har allerede været det i meere end eet Aarhundrede, og dets Svaghed begyndte dermed, at dets Sultaner ikke bleve længere opdragne i Leirene men i Serai let. Hadet mod de Christne, Jslamismens fangtiske Jver og Selvforsvar kunne let formaae de oproriske Paschaer til at anvende al deres Magt for at modsætte sig Grækernes Foretagende. Det er derfore at befrygte, at Friehedens hellige Lue, som har begyndt at opblusse paa sin gamle Jordbund under Korsets høie Fahne, vil blive til et Lynglimt, der hastigt vil forsvinde. Flere af de fordeelagtige Rygter for denne nye Friehedskrig ere allerede gaaede tilbage. Saaledes var Efterretningen angaaende Opstanden paa de Græske Øer usand. – Den Armee hvormed Fyrste Apstlanti er afmarscheret fra Jassy angives nu kun til 4000 Md. istedet for til 20000 og istedet for at han skulde hurtig have trængt frem til Bulgarien, saa har han derimod vendt sig til Fokschany, for at forbinde sig med Jnsurgenterne i Wallachiet, hvor man ikke har hørt, at Bucharest er endnu bleven indtaget, og 14000 Tyrker skulle allerede være trændte frem til Brahilov, paa Grændsen af Walachiet og Bulgarien. J denne Bye skulle alle de Christne være blevne dræbte. – Sultanen har givet Paschaerne i Grændse-Provindserne Ordre til at forsamle deres Tropper. Jmidlertid skulle ogsa Grækerne have tilfægtet sig en Seier i Galat den sydligste Stad i Moldau, have overvæltet og nedsablet den heele Tyrkiske Besætning, og bemægtiget sig Fæstningsværkerne, og Fyrste Ypsilanti, har udstædet en Lykønskningsskrivelse i Anledning deraf, til de Helleniske Krigere under befaling af Oberste Basilius Carabia. Den nye Græske Uniform bestaaer af forte lange Pantalons, korte Trøier med hvide Snorer og en nedhængende Hue hvorpaa sees et Dødningehoved, som hviler paa ta Knogler, som ere lagte over Kors. Paa deres Faner sees et Kors med den Jndskrift: "Ved dette skal du seire. J Vallachiet fortsættes Udrustningerne af alle Kræfter. Fyrste Michael Suzzo, en Søn af den afdøde Hospodar Alexander Suzzo, anvender de største Anstrængelser paa at udruste den græske Armee. Han har selv givet mange Penge dertil. Desuden indkomme mangfoldige Pengebiedrag og af en Størrelse, som overgaaer al Forventning. Alle, som kunne bruge Vaaben tage Krigstieneste. Jndtil Keiser Alexanders Forbud blev bekiendt, gik mange Russiske Officeerer og Soldater over til Jnsurgenterne. Jnterressen for deres Sag har udbredet sig til Odessa Da Fyrste Ypsilants Proclamation blev oplæst i det græske Caffehuus i denne Bye, saa gjorde den et saa overordentlig Jndtryk paa alle Grækerne, at 2000 erklærede sig strax beredte til at ville marschere til Jasse. En riig Græker biedrog strax en Million en anden 300,000 Rubler i Bankosedler og en tredie 4000 Dukater. Men man er i den største Frygt saavel der som i Triest for at disse Uroeligheder skulle foraarsage, at alle Grækere, skulle blive myrdede, saavel i Kostantinopel, som i det øvrige Tyrkiske Rige, og det synes ogsaa at være meget uforsigtigt handlet af Fyrste Ypsilanti, at har sagt i sin Proclamation: at der hersker hemmelige Forbindelser imellem Grækerne imod Tyrkerne over heele Riget. – Man har ogsaa fra Constantinopel meget ængstelige Rygter, om blodige Begivenheder, som skulle have tildraget sig i denne Hovedstad, og som synes at være en Begyndelse til en frygtelig Reaction fra Tyrkernes Side imod Grækerne. Saameget skal være vist, at Sultanen har ladet den nye Hospodar Callimachi først forviise og siden halshugge og at Constantin Mo rust er bleven udnævnt til hans Efterfølger, ogsaa mange andre fornemme Grækere ere blevne henrettede. J Constantinopel og Skutari har der været stærke Jldebrande og det Keiserlige Russiske Gesandtskabs Cancellie er bleven fortæret af Luerne. En muelig Hielp vil det blive for Grækerne ved deres Opstand, at Aly Pascha af Janina har seet sig nødsaget til at betiene sig af Grækernes Hielp imod den Tyrkiske Armee. Han har indrømmet Sullioterne deres Fæstninger, og der skal herske en usædvanlig Orden og Disciplin i deres Foretagender. Det er imidlertid mueligt at de blodige Begivenheder i Tyrkiet ville tilsidst gaae saavidt, at den Russiske Regiering vil blive nødsaget til at indblande sig i denne Sag, og da den Russiske Armee marscherer bestandig dybere ind i Ungarn, saa kunde den let igiennem Servien eller Vallachiet komme de ulykkelige Christelige Jndvaanere i Tyrkiet til Hielp, for at forhindre deres aldeeles Udryddelse. Jmidlertid hedder det fra Wien, at Armeen fortsætter sin Marsch uafbrudt til Jtalien, uagtet Omstændighederne have saa ganske forandret sig i dette Land. Man gaaer saavidt med Rygterne, at man fortæller i London, at den Russiske Armee skal i Forbindelse med en Fransk pludselig brække ind i Spanien; endskiøndt dette Rygte er vist aldeeles ugrundet, saa er det dog meget mueligt, at det under nærværende Omstændigheder vilde falde den russiske Armee ligesaalet, at bevirke en Contra Revolution i Spanien, som det har faldet Østerrigerne at giøre det i Neapel; thi Modparthiet imod den nærværende Tingenes Orden i Spanien er overmaade stort. Man er virkelig kommen i en Uroe i Spanien over noget saadant og de Cortes have i denne Anledning holdet et hemmeligt Møde den 21de om Aftenen, for at overlægge om ikke de Forholdsregler, som blive tagne i det sydlige Frankrige kunde antages at true Spaniens Grændser. Krigsministeren blev kaldet frem; men han erklærede, at den Active Armee udgjorde for Øieblikket kun 35,000 Mand. Man besluttede derfore at 10,000 Mand Eliter, skulde begive sig til Foden af Pyrnæerne. – Den spanske Escadre er ankommen til Neapet hvor den kan tiene til at tage de flygtende Revolutions Mænd ombord, Menichini og Morelli ere afreiste sammen. Folkets Misfornøielse med Revolutions=Parthiet giver sig tydelig tilkiende, og hvorledes Stemningen var blandt den største Deel af Tropperne sees allerbedst af General Carascofas Jndberetning, som fortæller udførlig hvorledes Soldaterne støde paa deres Officerer. J Hovedstaden Neapel er det fuldkomment roeligt, Kongen af Neapel forventes snart tilbage dertil; men man siger at den Russiske og Østerrigske Keiser ville først besøge ham i Florents J Turin er det kommen til en Fægtning imellem de forskiellige Parthier; de Kongelige Carabinere havde samlet sig i Mængde under deres Oberstes befaling og erklærede lydelig: at de ville bevirke en Contrarevolution og vægrede sig ved at adlyde Krigsministeren; denne lod den 1ste April Kl. 8 om Aftenen Brigaden fra Allessandria trække bevæbnet. op paa Slotspladsen; der blev den angrebet af 30 til 40 Carabinere, som kom ridende i Gallop løs paa dem; men de bleve modtagne med Flinteskud og drevne paa Flugten, paa deres Flugt raabte de Constitutionen leve; 10 til 12 Mand bleve saarede eller dræbte og Roligheden blev igien bragt tilveie. Alle Kongen af Sardiniens Stater adlyde den revolutionaire Gjunta paa den nordlige Deel af Hertugdømmet Savoyen og Novarre nær, som General Latour holder besat. Et Rygte, som man har over Paris fortæller, at de to Regimenter, som General Latour havde under sin Commando i Novarre, skulle have gjort Opstand og ere gaaede overtil Jnsurgenterne og at General Latour skal være bleven arresteret af sine Soldater. – J Genua skulle 20 Mennesker være blevne dræbte i den sidste Folkeopstand. – Gen. Anfaldi sætter Fæstningsværkerne omkring Allessandrig i den stærkeste Forsvarstilstand. Den regierende Gjunta har Magten i Hænderne og fører Statsbestyrelsen med Kraft; den søger at vinde Folkets Yndest ved at nedsætte Skatterne, især Afgiften paa Salt; den har tilladt Trykkefrieden paa samme Maade som i Spanien; men uagtet alle de Udrustninger, som den foranstalter til Landets Forsvar skulle dog Underhandlinger være i Værk under den Russiske Ministers Mægling; det hedder, at Kongen har lovet Gjuntaen, naar den vil underkaste sig, en fuldkommen Amnestie, og en Statsforfatning, liig den Franske.